Kinderpornografie: Man kry borgtogArgieffoto Kol. Jay Naicker, woordvoerder van die polisie, het gesê die 39-jarige man is op borgtog van R1 000 vrygelaat. Die saak is tot 20 Mei uitgestel vir verdere ondersoek. Die verdagte is Sondag by sy huis in hegtenis geneem. Volgens Naicker het die polisie reeds in Augustus ŉ lasbrief bekom om die man se huis te deursoek waartydens daar op ŉ geheuestokkie beslag gelê is. Daar is glo pornografiese materiaal van kinders op die stokkie gevind. Volgens Naicker het die polisie se ondersoek maande geduur ten einde genoeg bewyse te kry. Die man word van kinderpornografie en oortreding van die Wet op Rolprente en Publikasies aangekla.